ddrg/super_eurlex huggingface dataset:
ET Euroopa Liidu Teataja C 380/6

Teatis isikutele, rühmitustele ja üksustele, kes on kantud nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 sätestatud loetellu

(vt nõukogu määruse (EL) nr 1169/2012 lisa)

2012/C 380/03

Nõukogu määruses (EL) nr 1169/2012 loetletud isikutele, rühmitustele ja üksustele teatatakse järgmist (1):

Euroopa Liidu Nõukogu on kindlaks teinud, et põhjendused asjaomaste isikute, rühmituste või üksuste kandmiseks nende isikute, rühmituste ja üksuste loetellu, kelle suhtes kohaldatakse piiravaid meetmeid, mis on ette nähtud nõukogu 27. detsembri 2001. aasta määrusega (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (2) on endiselt kehtivad. Sellest tulenevalt on nõukogu otsustanud jätta need isikud, rühmitused ja üksused eespool nimetatud loetellu.

Määrusega (EÜ) nr 2580/2001 nähakse ette, et kõik asjaomastele isikutele, rühmitustele või üksustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Asjaomaste isikute, rühmituste ja üksuste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või erimakseteks kooskõlas kõnealuse määruse artikli 5 lõikega 2. Pädevate asutuste ajakohastatud loetelu on kättesaadav järgmisel veebiaadressil:

http://ec.europa.eu/comm/external_relations/cfsp/sanctions/measures.htm

Asjaomased isikud, rühmitused või üksused võivad esitada taotluse, et saada nõukogu põhjendused nende jätmise kohta eespool nimetatud loetellu (välja arvatud juhul, kui põhjendused on neile juba edastatud), järgmisel aadressil:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Asjaomased isikud, rühmitused või üksused võivad eespool toodud aadressil igal ajal esitada nõukogule taotluse koos täiendavate dokumentidega, et otsus nende kandmise ja jätmise kohta eespool nimetatud loetellu läbi vaadataks. Sellised taotlused vaadatakse pärast nende kättesaamist läbi. Sellega seoses juhitakse asjaomaste isikute, rühmituste ja üksuste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP artikli 1 lõikega 6. Selleks, et taotlusi käsitletaks järgmise läbivaatamise käigus, tuleks need esitada 11. veebruariks 2013.

Samuti juhitakse asjaomaste isikute, rühmituste ja üksuste tähelepanu võimalusele vaidlustada nõukogu määrus Euroopa Liidu Üldkohtus vastavalt Euroopa Liidu toimimise lepingu artikli 263 lõigetes 4 ja 6 sätestatud tingimustele.

(1) ELT L 337, 11.12.2012, lk 2.

(2) EÜT L 344, 28.12.2001, lk 70.
2.

mõistet „kvaliteetne infosisu lastele” tuleks tõlgendada infosisuna, mis on lisaks atraktiivsusele ja kasutatavusele, usaldusväärsusele ja turvalisusele lastele ka mingil viisil kasulik, näiteks parandab see laste teadmisi ja oskusi ning eelkõige arendab loovust, ning, kui see on asjakohane, siis infosisuna, milles on reklaami või ärilist teadaannet selgelt võimalik ära tunda (15);
6.

Õpitulemuste vallas on kõigis Euroopa riikides arvestatav lõhe sotsiaalmajanduslikult soodsas ja ebasoodsas olukorras olevate õpilaste vahel. Paljudes ELi riikides on sotsiaalse staatuse alumisse veerandikku kuuluvad õpilased kaks või isegi kolm aastat maha jäänud ülemisse veerandikku kuuluvatest õpilastest ning mõnes riigis on olukord selline, et ebasoodsas olukorras olevad õpilased on 15. eluaasta saabudes ikka veel funktsionaalselt kirjaoskamatud.
2.

2010.–2011. aastal saavutati lootustandvat, kuid ebaühtlast edu kolmanda taseme hariduse või sellega samaväärse haridustaseme omandamist ja varakult haridussüsteemist lahkumist käsitleva ELi ühe põhieesmärgi saavutamise suunas ning et edasiste jõupingutuste tegemine on vältimatu, kui soovitakse kõnealune eesmärk 2020. aastaks saavutada, võttes arvesse asjaolu, et reformide elluviimine hariduse ja koolituse valdkonnas on sageli aeganõudev;
ET Euroopa Liidu Teataja C 49/15

Prantsusmaa valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise ainuõigusliku tegevusloa ehk nn Chambrey loa taotlemise kohta)

(EMPs kohaldatav tekst)

2013/C 49/09

25. oktoobril 2011 esitas ettevõte Elixir Petroleum (Moselle) Ltd registrijärgse aadressiga 8, The Courtyard, Eastern Road, Bracknell, Berks, Inglismaa taotluse viieaastase ainuõigusliku tegevusloa ehk nn Chambrey loa saamiseks, et uurida vedelaid ja gaasilisi süsivesinikke Meurthe-et-Moselle'i ja Moselle'i departemangu territooriumil.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan.

Punkt Idapikkus Põhjalaius A 4,60 54,20 B 4,50 54,20 C 4,50 54,30 D 4,60 54,30

Sel viisil kindlaks määratud territoorium on ligikaudu 66 km2.

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse 2006-648 (muudetud) artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta ministri määrusega 2006-648 (muudetud), milles käsitletakse kaevandamise ja maa-aluse ladustamise õigust (Prantsuse Vabariigi Teataja, 3. juuni 2006).

Konkureerivad taotlused esitatakse ökoloogia-, säästva arengu ja energeetikaministeeriumile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsusmaa asutused said kätte esialgse taotluse, seega hiljemalt 8. novembril 2013.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest 2006-649 (muudetud), milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Lisateavet saab järgmiselt aadressilt:

ökoloogia-, säästva arengu ja energeetikaministeerium, energeetika direktoraat (Ministère de l’écologie, du développement durable et de l’énergie, Direction de l’énergie), süsivesinike geoloogiliste uuringute büroo (Bureau exploration et production des hydrocarbures), Grande Arche, Paroi Nord, 92055 La Défense cedex, France, tel: +33 140819527

Eespool nimetatud õigusaktidega saab tutvuda Légifrance’i veebisaidil http://www.legifrance.gouv.fr

(1) EÜT L 164, 30.6.1994, lk 3.
ET Euroopa Liidu Teataja C 138/18

Teatis isikutele, kelle suhtes kohaldatakse nõukogu otsuses 2010/656/ÜVJP ja nõukogu määruses (EÜ) nr 560/2005 (Côte d’Ivoire’i vastu suunatud piiravate meetmete kohta) sätestatud piiravaid meetmeid

2013/C 138/07

EUROOPA LIIDU NÕUKOGU

Côte d’Ivoire’i vastu suunatud piiravaid meetmeid käsitleva otsuse 2010/656/ÜVJP (1) II lisas ning määruse (EÜ) nr 560/2005 (2) IA lisas loetletud isikutele tehakse teatavaks järgmine teave.

Pärast eespool nimetatud lisadesse kantud isikute loetelude läbivaatamist otsustas Euroopa Liidu Nõukogu, et nimetatud isikute suhtes tuleks jätkuvalt kohaldada kõnealuses nõukogu otsuses ja nõukogu määruses sätestatud piiravaid meetmeid.

Asjaomaste isikute tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud määruse (EÜ) nr 560/2005 II lisas, luba külmutatud rahaliste vahendite kasutamiseks põhivajadusteks või erimakseteks, kui see on õigustatud (vt määruse artiklit 3).

Seoses sellega, et nõukogu vaatab taas läbi piiravate meetmetega hõlmatud isikute loetelu, võivad asjaomased isikud esitada enne 31. märtsi 2014 nõukogule järgmisel aadressil taotluse koos täiendavate dokumentidega, et otsus nende kandmise kohta nimetatud loetelusse vaadataks uuesti läbi:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Samuti juhitakse tähelepanu sellele, et igal asjaomasel isikul on võimalus vaidlustada nõukogu otsus Euroopa Liidu Üldkohtus vastavalt Euroopa Liidu toimimise lepingu artikli 275 teises lõigus ning artikli 263 neljandas ja kuuendas lõigus sätestatud tingimustele.

(1) ELT L 285, 30.10.2010, lk 28.

(2) ELT L 95, 14.4.2005, lk 1.
ET Euroopa Liidu Teataja C 122/22

Tšehhi Vabariigi Keskkonnaministeeriumi teatis vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

2013/C 122/16

Vastavalt Euroopa Parlamendi ja nõukogu 30. mai 1994. aasta direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2 (1) teatab Tšehhi Vabariigi Keskkonnaministeerium, et ta on saanud taotluse, milles käsitletakse sellise ettepaneku eelnevat nõusolekut, mille alusel luuakse Horní Lomná kaevandamiskoht geoloogilisteks töödeks Lomná riikliku mineraalivaruna klassifitseeritud maagaasivarude (gaasilised süsivesinikud) lasundil (registreerimisnumber 3 246 800). Taotlusega on hõlmatud käesolevale teatisele lisatud kaardil täpselt kirjeldatud hulknurkne piirkond, mille maapealne osa on ligikaudu 0,00249 km2 ja maa-alune osa ligikaudu 14 km2 ning mis asub Tšehhi Vabariigi loodeosas Määrimaa-Sileesia piirkonna Morávka, Horní Lomná ja Dolní Lomná omavalitsusüksuste katastripiirkonnas.

Vastavalt pealkirjas osutatud direktiivile, maavarade kaitset ja kaevandamist käsitleva seaduse nr 44/1988 (kaevandamisseadus, muudetud) artiklile 11 kutsub Tšehhi Vabariigi keskkonnaministeerium üles kaevandamisluba omavaid juriidilisi või füüsilisi isikuid (hankeüksused) esitama avaldusi võistupakkumisele, et luua Horní Lomná kaevandamiskoht geoloogilisteks töödeks Lomná riikliku mineraalivaruna klassifitseeritud maagaasivarude (gaasilised süsivesinikud) lasundil.

Otsuse tegemise pädev asutus on Tšehhi Vabariigi Keskkonnaministeerium. Direktiivi 94/22/EÜ artikli 5 lõigetes 1 ja 2 ning artikli 6 lõikes 2 osutatud kriteeriumid, tingimused ja nõuded on täielikult sätestatud Tšehhi Vabariigi õigusaktides – maavarade kaitset ja kaevandamist käsitlevas seaduses nr 44/1988 (kaevandamisseadus), muudetud, ning seaduses nr 62/1988 geoloogiliste tööde kohta, muudetud.

Taotlusi võib esitada 90 päeva jooksul pärast käesoleva teatise avaldamist Euroopa Liidu Teatajas ja need tuleb saata järgmisel aadressil:

RNDr Martin Holý ředitel odboru geologie Ministerstvo životního prostředí Vršovická 65 100 10 Praha 10 ČESKÁ REPUBLIKA

Pärast taotluste esitamise viimast tähtpäeva saadud taotlusi ei võeta arvesse. Otsus taotluste kohta tehakse hiljemalt 12 kuud pärast taotluste esitamise viimast tähtpäeva. Täiendavat teavet annab hr Tomáš Sobota telefonil +420 267122651.

(1) EÜT L 164, 30.6.1994, lk 3.
ET Euroopa Liidu Teataja C 115/2

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsuses 2011/137/ÜVJP, mida on muudetud nõukogu otsusega 2013/182/ÜVJP, ja nõukogu määruses (EL) nr 204/2011 piiravate meetmete kohta seoses olukorraga Liibüas

2013/C 115/02

EUROOPA LIIDU NÕUKOGU

Allpool esitatud teabele juhitakse nende isikute ja üksuste tähelepanu, kes on loetletud nõukogu otsuse 2011/137/ÜVJP (mida on muudetud nõukogu otsusega 2013/182/ÜVJP (1)) II ja IV lisas, ja nõukogu määruse (EL) nr 204/2011 (piiravate meetmete kohta seoses olukorraga Liibüas) III lisas.

Euroopa Liidu Nõukogu on otsustanud, et eespool nimetatud lisades esitatud isikuid ja üksusi tuleks hoida edasi nende isikute ja üksuste nimekirjas, kelle suhtes kohaldatakse piiravaid meetmeid, mis on sätestatud otsuses 2011/137/ÜVJP piiravate meetmete kohta seoses olukorraga Liibüas ja määruses (EL) nr 204/2011 piiravate meetmete kohta seoses olukorraga Liibüas.

Asjaomaste isikute ja üksuste tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud määruse (EL) nr 204/2011 IV lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 7).

Asjaomased isikud ja üksused võivad esitada nõukogule järgmisel aadressil koos täiendavate dokumentidega taotluse, et otsus nende kandmise kohta eespool nimetatud loetellu uuesti läbi vaadataks:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË

Asjaomaste isikute tähelepanu juhitakse samuti võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 lõikes 2 ning artikli 263 lõigetes 4 ja 6 sätestatud tingimuste kohaselt.

(1) ELT L 111, 23.4.2013, lk 50.
§ 3.1.

Loataotlused, milles käsitletakse regulaarlendude korraldamist või selliste mitteregulaarsete lennuseeriate korraldamist, mille suhtes kohaldatakse piiratud liiklusõigusi, peavad sisaldama järgmist teavet: 1) lennuettevõtja nimi; 2) lennuettevõtja registreeritud aadress; 3) ühenduse lennuettevõtjate puhul eesnimi, perekonnanimi ja ettevõtja sellise esindaja aadress Poolas, kes on volitatud lennuettevõtjat esindama või dokumente vastu võtma; 4) liin(id) või piirkonnad (sh lennujaamade nimed), mille teenindamist lennuettevõtja taotleb; 5) lennuteenuste osutamise alustamise kavandatav kuupäev ja teenuse osutamise kavandatav periood; 6) kavandatud lendude arv nädalas ning lennuteenuse osutamise päevad ja lennuajad, samuti õhusõiduki liik ja võimsus; 7) lennuteenuse liik (reisijatevedu, last, segateenus); 8) õhusõidukite registreerimismärgid; 9) selliste lepingute loetelu, mille mis tahes muu lennuettevõtja on sõlminud lennuliini teenindamiseks, mille puhul kasutatakse renditud õhusõidukit koos meeskonnaga, ning selliste lepingute olemasolu korral kõnealuste lepingute kestus; 10) reisijateveo puhul olemasolevate reisijakohtade arv, lastiveo puhul õhusõiduki äriline suutlikkus; kõnealused andmed tuleb esitada liini või piirkonna nädalas mõlemas suunas toimuvate lendude kohta; 11) prognoosid järgmise kolme lennuhooaja asjaomas(t)e lennuühendus(t)e kohta, sh prognoosid lennureisijate arvu, õhusõiduki eeldatava keskmise igakuise täituvuse määra, ühendusliini teenindamise kogukulude ja kavandatud lennuteenuse kogutulu kohta; 12) üksikasjad selle kohta, kuidas on korraldatud reisijate juurdepääs pakutavatele teenustele, eelkõige millist piletite levitamise meetodit kasutatakse; 13) lennuteenuste osutamine möödanikus, eelkõige reisijate hulk, õhusõiduki täituvuse määr ning lennuühenduse finantstulemused, kui seda liini teenindas kõnealune lennuettevõtja; 14) kõige viimase lennuhooaja keskmine lõplik piletihind liinil, sh vajaduse korral tagasilennupileti hind Euroopa Parlamendi ja nõukogu 24. septembri 2008. aasta määruse (EÜ) nr 1008/2008 (ühenduses lennuteenuste osutamist käsitlevate ühiseeskirjade kohta) artikli 23 tähenduses; 15) vajaduse korral eelnevalt kantud selliste kulude summa, mis on seotud asjaomase riigiga lennuühenduse arendamiseks.
ET Euroopa Liidu Teataja C 94/4

Itaalia Vabariigi majandusministeeriumi teatis vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

2013/C 94/05

Majandusministeerium teatab, et on saanud kätte äriühingu Enel Longanesi Developments S.r.l., tavanimega Sciascitiello, taotluse saada luba uurida süsivesinikke alal, mis asub Puglia maakonnas Foggia provintsis ja on piiritletud meridiaane ja paralleele ühendavate joontega, mille tipud on tähistatud järgmiste geograafiliste koordinaatidega:

Punktid Geograafilised koordinaadid Idapikkus arvestatuna Monte Mario meridiaanist Põhjalaius A 2°57′,61 41°11′,98 B 3°02′,96 41°06′,0543 C 3°03′ 41°05′ D 3°00′ 41°05′ E 3°00′ 41°06′ F 2°58′ 41°06′ G 2°58′ 41°07′ H 2°56′ 41°07′ I 2°56′ 41°06′ L 2°53′ 41°06′ M 2°53′ 41°09′ N 2°56′ 41°09′ O 2°56′ 41°10′,1

Eespool osutatud koordinaadid on määratud kindlaks instituudi l’Istituto Geografico Militare (I.G.M.) riikliku kartograafia kohaselt; Itaalia kaart nr 174–175 mõõtkavas 1:100 000.

Selle piirkonnamääratluse alusel on pindala 88,58 km2.

Vastavalt eespool osutatud direktiivile, 25. novembri 1996. aasta õigusakti (decreto legislativo) nr 625 artiklile 4, 4. märtsi 2011. aasta õigusaktile (decreto ministeriale) ja 22. märtsi 2011 õigusaktile (decreto direttoriale) avaldab majandusministeerium teadaande, et huvitatud isikud saaksid esitada konkureerivaid taotlusi süsivesinike uurimiseks asjaomasel, eespool osutatud punktide ja koordinaatidega piiritletud alal.

Kõnealuse uurimisloa väljaandmiseks pädev asutus on majandusministeeriumi energeetikaosakonna mineraal- ja energeetikavarude üksuse VI haru (Ministero dello sviluppo economico – Dipartimento per l’Energia – Direzione generale delle risorse minerarie ed energetiche – Divisione VI)

Kaevandamislubade väljaandmist käsitlev kord põhineb peamiselt järgmistel õigusaktidel:

seadus nr 613, 21. juuli 1967; seadus nr 9, 9. jaanuar 1991; seadusandlik dekreet (decreto legislativo) nr 625, 25. november 1996; õigusakt (decreto ministeriale), 4. märts 2011 ja õigusakt (decreto direttoriale), 22 märts 2011.

Kandidatuuri esitamise tähtaeg on tavaliselt kolm kuud pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi ei võeta arvesse.

Taotlused tuleb esitada aadressil

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Taotlust võib esitada ka elektroonilisel teel, saates kogu dokumentatsiooni elektroonilises vormingus ning varustatuna taotleja äriühingu ametliku esindaja elektroonilise allkirjaga aadressil ene.rme.div.6@pec.sviluppoeconomico.gov.it

Vastavalt ministrite nõukogu esimehe 22. detsembri 2010. aasta määruse nr 22 lisa A punktile 2 ei tohi uurimisloa väljaandmise menetlus kesta kokku üle 180 päeva.
ET Euroopa Liidu Teataja C 94/6

Itaalia Vabariigi majandusministeeriumi teatis vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

2013/C 94/06

Majandusministeerium teatab, et on saanud kätte äriühingu Enel Longanesi Developments S.r.l., tavanimega Fontana Villanella, taotluse saada luba uurida süsivesinikke alal, mis asub Puglia maakonna Foggia provintsis ja on piiritletud meridiaane ja paralleele ühendavate joontega, mille tipud on tähistatud järgmiste geograafiliste koordinaatidega.

Punktid Idapikkus mõõdetuna Monte Mario meridiaanist Põhjalaius A 2°39′ 41°36′ B 2°42′,96 41°36′ C 2°41′,56 41°35′,75 D 2°44′,47 41°26′,37 E 2°42′,7 41°26′ F 2°38′ 41°26′ G 2°38′ 41°29′ H 2°39′ 41°29′ I 2°39′ 41°30′ L 2°40′ 41°30′ M 2°40′ 41°35′ N 2°39′ 41°35′

Eespool osutatud koordinaadid on määratud kindlaks instituudi l’Istituto Geografico Militare (I.G.M.) riikliku kartograafia kohaselt; Itaalia kaart nr 163 mõõtkavas 1:100 000.

Selle piirkonnamääratluse alusel on pindala 98,29 km2.

Vastavalt eespool osutatud direktiivile, 25. novembri 1996. aasta õigusakti (decreto legislativo) nr 625 artiklile 4, 4. märtsi 2011. aasta õigusaktile (decreto ministeriale) ja 22. märtsi 2011 õigusaktile (decreto direttoriale) avaldab majandusministeerium teadaande, et huvitatud isikud saaksid esitada konkureerivaid taotlusi süsivesinike uurimiseks asjaomasel, eespool osutatud punktide ja koordinaatidega piiritletud alal.

Kõnealuse uurimisloa väljaandmiseks pädev asutus on majandusministeeriumi energeetikaosakonna mineraal-ja energeetikavarude üksuse VI haru (Ministero dello sviluppo economico — Dipartimento per l’Energia — Direzione generale delle risorse minerarie ed energetiche — Divisione VI)

Kaevandamislubade väljaandmist käsitlev kord põhineb peamiselt järgmistel õigusaktidel:

seadus nr 613, 21. juuli 1967; seadus nr 9, 9. jaanuar1991; õigusakt decreto legislativo nr 625, 25. november 1996; õigusakt (decreto ministeriale), 4. märts 2011 ja õigusakt (decreto direttoriale), 22. märts 2011.

Kandidatuuri esitamise tähtaeg on kolm kuud pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi arvesse ei võeta.

Taotlused tuleb esitada aadressil

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Taotluse võib esitada ka elektroonilisel teel, saates kogu dokumentatsiooni elektroonilises vormingus ning varustatuna taotleja äriühingu ametliku esindaja elektroonilise allkirjaga aadressil ene.rme.div.6@pec.sviluppoeconomico.gov.it

Vastavalt valitsusjuhi 22. detsembri 2010. aasta määruse nr 22 lisa A punktile 2 ei tohi uurimisloa väljaandmise menetlus kesta kokku üle 180 päeva.
1.

Ühises seisukohas 2002/402/ÜVJP (1) kutsutakse Euroopa Liitu üles külmutama ÜRO Julgeolekunõukogu resolutsioonide 1267 (1999) ja 1333 (2000) kohaselt koostatud loetelus (mida korrapäraselt ajakohastab ÜRO Julgeolekunõukogu resolutsiooni 1267 (1999) alusel moodustatud komitee) organisatsiooni Al-Qaida liikmete ja teiste sellega seotud isikute, rühmituste, ettevõtjate ja üksuste rahalised vahendid ja majandusressursid. Nimetatud ÜRO komitee koostatud loetelus on järgmised isikud ja üksused: — Al-Qaida; — Al-Qaidaga seotud füüsilised või juriidilised isikud, üksused, asutused või rühmitused ning — nimetatud isikute, üksuste, asutuste ja rühmituste omandis või kontrolli all olevad või neid muul viisil toetavad juriidilised isikud, üksused ja asutused. Teod või tegevus, mis osutavad isiku, rühmituse, ettevõtte või üksuse seotusele Al-Qaidaga, on järgmised: a) osalemine Al-Qaida või selle mis tahes rühmituse, kõrvalrühmituse, nendest eraldunud või nendest tekkinud rühmituse tegude või tegevuse rahastamises, kavandamises, hõlbustamises, ettevalmistamises või elluviimises koos nendega, nende nime all, nende huvides või nende toetuseks; b) relvade ja nendega seotud varustuse tarnimine, müümine või edastamine eespool nimetatuile; c) liikmete värbamine eespool nimetatuile; või d) muud neid toetavad teod või tegevus.